## Pravilnik o izmjenama i dopunama Pravilnika o polaganju stručnog ispita za djelatnike međunarodnog otpremništva u svezi carinjenja robe

### NN 57/2000 (9.6.2000.), Pravilnik o izmjenama i dopunama Pravilnika o polaganju stručnog ispita za djelatnike međunarodnog otpremništva u svezi carinjenja robe

# MINISTARSTVO FINANCIJA

**1267**

Na temelju članka 4. stavka 2. Zakona o posebnim uvjetima
za obavljanje poslova međunarodnog otpremništva u svezi
s carinjenjem robe (»Narodne novine«, br. 106/93.),
ministar financija, po pribavljenom mišljenju ministra gospodarstva,
donosi

## PRAVILNIK

### O IZMJENAMA I DOPUNAMA PRAVILNIKA O POLAGANJU STRUČNOG ISPITA ZA DJELATNIKE MEĐUNARODNOG OTPREMNIŠTVA U SVEZI CARINJENJA ROBE

Članak 1.

U Pravilniku o polaganju stručnog ispita za djelatnike
međunarodnog otpremništva u svezi carinjenja robe (»Narodne
novine«, br. 9/94. i 49/94.) u članku 3. stavku 1.
točka 1. briše se.

Dosadašnje točke 2., 3. i 4. postaju točke
1., 2. i 3.

Članak 2.

U članku 4. stavku 2. riječ: »tri« zamjenjuje
se riječju: »dva«, a u stavku 3., umjesto točke
stavlja se zarez i dodaju riječi: »koji ima zamjenika«.

Članak 3.

U članku 5. stavku 1. u drugoj rečenici iza riječi
školovanju riječ »i« zamjenjuje se zarezom,
a na kraju rečenice dodaju se riječi: »i potvrdu
tvrtke da je kandidat radio na poslovima otpremništva u svezi
carinjenja robe najmanje šest mjeseci«.

Članak 4.

U članku 8. dodaje se novi stavak, 3., koji glasi: »Kandidat
može usmeni popravni ispit iz jednog predmeta polagati najviše
dva puta, a cijeli ispit pismeni i usmeni najviše tri puta,
s tim da nakon proteka roka od šest mjeseci može ponovno
polagati cijeli ispit još tri puta.

Članak 5.

U članku 9. stavku 3. druga rečenica briše
se.

Članak 6.

Članak 14. mijenja se i glasi:

»Naknada za pokriće troškova polaganja stručnog
ispita iznosi 450,00 kuna, a za polaganje popravnog ispita 300,00
kuna.«

Članak 7.

Program stručnog ispita za djelatnike međunarodnog
otpremništva koji obavljaju poslove u svezi carinjenja robe,
mijenja se i glasi:

**»PROGRAM STRUČNOG ISPITA
za djelatnike međunarodnog otpremništva
koji obavljaju poslove u svezi carinjenja robe**

Točka 1.

Usmeni dio stručnog ispita polaže se iz sljedećih
predmeta:

I. CARINSKI I POREZNI SUSTAV I CARINSKI POSTUPCI

- pojam carine i carinskog sustava

- obavijest o primjeni carinskih propisa

- podrijetlo robe

- vrijednost robe

- carinski nadzor i podnošenje robe, skraćena deklaracija
i privremeni smještaj robe

- carinski postupci, zajedničke odredbe

- postupak puštanja robe u slobodni promet

- postupci s odgodom i gospodarskim učinkom, zajedničke
odredbe

- postupak provoza

- postupak carinskog skladištenja

- postupak unutarnje proizvodnje

- postupak preradbe pod carinskim nadzorom

- postupak privremenog uvoza

- postupak vanjske proizvodnje

- postupak izvoza

- slobodne zone

- ponovni izvoz, uništenje i ustupanje robe u korist države

- oslobođenje od plaćanja carine

- carinski dug i obračun carine

- kaznene odredbe

*- Porez na dodanu vrijednost:*

- predmet oporezivanja

- porezni obveznik

- nastanak obveze plaćanja poreza

- porezna osnovica

- porezna oslobođenja pri uvozu i izvozu robe

*- Posebni porezi:*

- na osobne automobile, ostala motorna vozila, plovila i zrakoplove

- na kavu

- na bezalkoholna pića

- na pivo

- na alkohol

- na duhanske proizvode

- na naftne derivate

- na luksuzne proizvode

II. CARINSKA TARIFA S POZNAVANJEM ROBE

- Podjela robe, kakvoća robe, ispitivanje kakvoće
robe, nadzor kakvoće robe u prometu, norme, trgovački
naziv robe, deklariranje, označavanje i obilježavanje
proizvoda (znaci na robi i ambalaži: znak tvrtke, deklaracija
robe, znaci opasnosti, znaci upozorenja), pakiranje robe, posebni
postupci s otpadom, opojnim drogama i psihotropnim tvarima, tvarima
što oštećuju ozonski sloj i sl.

- Pojam i podjela carina i carinskih tarifa, klasifikacija, nazivlje,
Harmonizirani sustav: pojam i podjela, opća pravila za njegovu
primjenu (razvrstavanje nesastavljenih, nedovršenih i nekompletnih
proizvoda, mješavina, slogova, futrola i ambalaže),
napomene uz odsjeke, poglavlja i podbrojeve (posebno: razvrstavanje
dijelova i predmeta opće uporabe); tarifni stavak carinske
tarife, Zakon o carinskoj tarifi (posebno: pojednostavljeno razvrstavanje
robe), mjerne jedinice količine u carinskoj tarifi, ugovori
o slobodnoj trgovini sa Slovenijom i Makedonijom.

- Poznavanje i razvrstavanje u carinsku tarifu životinja,
biljaka, proizvoda od njih i drugih prehrambenih proizvoda, pića
i duhana (odsjeci I-IV carinske tarife).

- Poznavanje i razvrstavanje u carinsku tarifu mineralnih, keramičkih
i staklenih proizvoda (odsjeci V i XIII).

- Poznavanje i razvrstavanje u carinsku tarifu kemijske i srodnih
industrija (odsjek VI).

- Poznavanje i razvrstavanje u carinsku tarifu plastičnih
masa, proizvoda od kaučuka i gume, kože i krzna (odsjeci
VII i VIII).

- Poznavanje i razvrstavanje u carinsku tarifu drva, pluta, celuloze,
papira i kartona (odsjeci IX i X).

- Poznavanje i razvrstavanje u carinsku tarifu tekstila, tekstilnih
proizvoda i obuće (odsjeci XI i XII).

- Poznavanje i razvrstavanje u carinsku tarifu dragocjenih kovina,
draguljarskih predmeta i njihovih imitacija, te običnih
kovina i proizvoda od njih (odsjeci XIV i XV).

- Poznavanje i razvrstavanje u carinsku tarifu kotlova, strojeva
i mehaničkih uređaja (poglavlje 84).

- Poznavanje i razvrstavanje u carinsku tarifu električnih
strojeva i opreme (poglavlje 85).

- Poznavanje i razvrstavanje u carinsku tarifu prijevoznih sredstava:
cestovnih, tračničkih, plovnih, te zrakoplova (odsjek
XVII).

- Poznavanje i razvrstavanje u carinsku tarifu mjernih, kontrolnih
i optičkih instrumenata, satova i glazbala (odsjek XVIII).

- Poznavanje i razvrstavanje u carinsku tarifu oružja i streljiva,
umjetnina, kolekcionarskih predmeta i starina, te raznih proizvoda
(odsjeci XIX - XXI).

III. VANJSKOTRGOVINSKI I DEVIZNI
SUSTAV

- temeljne značajke vanjskotrgovinskog sustava Republike
Hrvatske,

- subjekti obavljanja vanjskotrgovinskog prometa,

- uvjeti za obavljanje trgovine s inozemstvom,

- značajke i potrebni uvjeti za obavljanje kompenzacijskih
poslova i malogranični promet s inozemstvom,

- regulacija izvoza i uvoza robe u Republici Hrvatskoj (propisi,
državna tijela mjerodavna za izdavanje potrebnih dokumenata)

- zaštitne mjere pri izvozu i uvozu (antidamping zaštita
od prekomjernog uvoza i subvencioniranog uvoza),

- trgovinski režim Republike Hrvatske sa zemljama s kojima
je Republika Hrvatska sklopila ugovore o slobodnoj trgovini, način
na koji je uređena trgovina poljoprivredno-prehrambenim proizvodima
te način na koji je uređena trgovina industrijskim
proizvodima,

- dokumenti koji prate robu pri izvozu i uvozu,

- izvoz i uvoz robe od strane građana,

- temeljne značajke deviznog sustava Republike Hrvatske
(devizno poslovanje, osnove deviznog tržišta, unošenje
i iznošenje deviza, promet zlata),

- devizno tržište i određivanje tečaja domaće
valute (funkcija HNB, formiranje, promjena tečaja HNB i
tečaja poslovnih banaka),

- stjecanje deviza od strane domaćih i stranih osoba (način
stjecanja, devizni računi),

- platni promet s inozemstvom (subjekti obavljanja i način
obavljanja, transfer dobiti stranih osoba, osiguranje plaćanja
odnosno naplate iz inozemstva, kontokorentni računi, rok
naplate izvoza),

- raspolaganje devizama od strane fizičkih osoba (iznošenje
i unošenje domaće i strane valute),

- evidencija sklopljenih vanjskotrgovinskih poslova,

- kontrola obavljanja vanjskotrgovinskog i deviznog poslovanja
(subjekti, nadležnost, kaznene sankcije za krivična
djela, privredne prijestupe i prekršaje).

Točka 2.

Pismeni dio stručnog ispita sastoji se iz pismenog rada
iz carinskog postupka i carinske tarife.

Točka 3.

Propisi za pripremu ispita su sljedeći:

I. CARINSKI I POREZNI SUSTAV I CARINSKI
POSTUPCI

- Carinski zakon (»Narodne novine« br. 78/99, 94/99
i 117/99)

- Zakon o Carinskoj službi (»Narodne novine« br.
53/91, 57/91 i 106/93)

- Zakon o slobodnim zonama (»Narodne novine« br. 44/96)

- Uredba o provedbi Carinskog zakona (»Narodne novine«
br. 144/99, 48/00 i 49/00)

- Uredba o pristupanju konvenciji o privremenom uvozu (Istanbulska
konvencija o privremenom uvozu; »Narodne novine - Međunarodni
ugovori« br. 16/98 i 8/99)

- Komentar Istanbulske konvencije koji je izradila Svjetska carinska
organizacija (»Carinski vjesnik« br. 4-99)

- Carinska Konvencija o međunarodnom prijevozu robe uz primjenu
Karneta TIR (»Narodne novine - Međunarodni ugovori«
br. 1/92)

- Uredba o određivanju proizvoda za koje je potrebno uvjerenje
o kakvoći (»Narodne novine« br 127/99)

- Pravilnik o obrascima za provedbu Carinskog zakona (»Narodne
novine« br. 147/99)

- Pravilnik o načinu i postupku obavljanja nadzora kakvoće
proizvoda za koje je potrebno uvjerenje (»Narodne novine«
br. 9/2000)

- Zakon o porezu na dodanu vrijednost (»Narodne novine«
br. 47/95, 106/96, 164/98, 105/99 i 54/00)

- Pravilnik o porezu na dodanu vrijednost (»Narodne novine«
br. 60/96, 113/97, 7/99, 112/99, 119/99 i 44/00)

- Zakon o posebnim porezima na osobne automobile, ostala motorna
vozila, plovila i zrakoplove (»Narodne novine« br. 139/97,
105/99 i 55/00)

- Zakon o posebnom porezu na kavu (»Narodne novine«
br. 139/97 i 55/00)

- Zakon o posebnom porezu na bezalkoholna pića (»Narodne
novine« br. 51/94 i 139/97)

- Zakon o posebnom porezu na pivo (»Narodne novine«
br. 51/94 i 139/97)

- Zakon o posebnom porezu na alkohol (»Narodne novine«
br. 51/94, 141/98 i 55/00)

- Zakon o posebnom porezu na duhanske proizvode (»Narodne
novine« br. 51/94, 56/95, 67/99, 105/99 i 55/00)

- Zakon o posebnom porezu na naftne derivate (»Narodne novine«
br. 55/00)

- Zakon o posebnom porezu na luksuzna dobra (»Narodne novine«
br. 105/99).

II. CARINSKA TARIFA S POZNAVANJEM
ROBE

- Zakon o Carinskoj tarifi (»Narodne novine« br. 49/96
i 80/96)

- Odluka o primjeni nazivlja i brojčanog označavanja
robe za pojedine tarifne oznake u carinskoj tarifi (»Narodne
novine« br. 78/98, 79/99 i 140/99)

- Odluka o sniženju carinskih stopa za određenu robu
(»Narodne novine« br. 38/97, 95/97, 78/98, 95/98, 166/98,
6/99 i 140/99)

- Uredba o sniženju carinskih stopa pri uvozu opreme, uređaja,
aparata i vozila u koje se ugrađuju dijelovi proizvedeni u
Republici Hrvatskoj (»Narodne novine« br. 69/99)

- Uredba o provedbi Ugovora o slobodnoj trgovini između Republike
Hrvatske i Republike Slovenije (»Narodne novine - Međunarodni
ugovori« br. 2/00)

- Ugovor o slobodnoj trgovini između Republike Hrvatske i
Republike Makedonije (»Narodne novine - Međunarodni ugovori«
br. 16/97)

- Pravilnik o postupku pojednostavljenog raspoređivanja i
carinjenja robe primjenom članka 9. Zakona o carinskoj
tarifi (»Narodne novine« br. 1/97)

- Priručnik »Osnove carinske tarife i poznavanje robe«;
izdanje TEB Zagreb 1998.

III. VANJSKOTRGOVINSKI I DEVIZNI
SUSTAV

- Zakon o trgovini (»Narodne novine« br. 11/96 i 75/99),

- Ugovor o slobodnoj trgovini sklopljen između Republike Hrvatske
i Republike Makedonije (»Narodne novine«, Međunarodni
ugovori br. 9/97)

- Ugovor o slobodnoj trgovini sklopljen između Republike Hrvatske
i Republike Slovenije (»Narodne novine«, Međunarodni
ugovori br. 22/97).

- Zakon o osnovama deviznog sustava, deviznog poslovanja i prometu
zlata (»Narodne novine«, br. 91A/93 i 36/98), te

- ostali podzakonski akti vezani uz navedene zakone.«

Članak 8.

Ovaj Pravilnik stupa na snagu osmog dana od dana objave u »Narodnim
novinama«.

Klasa: 011-02/00-01/05
Urbroj: 513-02-1310/1-00-1
Zagreb, 9. svibnja 2000.

Ministar financija
**dr. Mato Crkvenac,** v. r.

Pravilnik, NN 57/2000-1267